
SC2022- 27061 / 09.11.2022

REFERAT DE  APROBARE  A PROIECTULUI DE HOTĂRÂRE
privind actualizarea datelor cadastrale ale imobilului situat în bv.Revoluției din 1989 nr. 15/A -Colegiul Național Ana Aslan
1. Descrierea situatiei actuale :
	Imobilul situat în bv. Revoluției din 1989 nr. 15/A este înscris în C.F.428389 Timișoara (CF vechi 66847 Timişoara), cu nr. top. 494/2 și suprafața de 1569 mp, proprietatea Municipiului Timișoara-domeniu public în administrarea Consiliului Local al Municipiului Timișoara.
	 DIRECȚIA REVITALIZARE URBANĂ - SERVICIUL REABILITĂRI a solicitat prin adresa nr. SC2022-27061/31.10.2022 actualizarea datelor imobilului menționat mai sus, pentru demararea procedurii de realizare a obiectivului de investiții ”Expertiza+DALI+PT Realizare șarpantă, Reabilitare termică corp școală Colegiu Național Ana Aslan” în vederea finanțării din fonduri europene.
	În urma măsurătorilor efectuate de către S.C.TOPO GIS EXPLORE  S.R.L., prin ing. Robescu Dan Ionel, s-a constatat că suprafața măsurată a terenului respectiv este de 1516 mp, pe teren fiind construite două corpuri de clădire, C1- Școală în regim de înălțime S+P+3E cu suprafața construită la sol de 497 mp și suprafața desfășurată de 2484 mp și C2-garaj cu suprafața construită de 53 mp, atât clădirile, cât și terenul fiind proprietatea Municipiului Timișoara-domeniu public în administrarea Consiliului Local al Municipiului Timișoara.
	Pentru introducerea în cartea funciară a geometriei imobilului conform prevederilor Ordinului nr.700/2014 privind aprobarea Regulamentului de avizare, recepție și înscriere în evidențele de cadastru și carte funciară, a fost necesară întocmirea unei documentaţii de actualizare date imobil.
2. Schimbari preconizate și rezultate așteptate:
           Prin rectificarea suprafeței parcelei înscrisă în cartea funciară 428389 Timișoara și înscrierea corpurilor de clădire C1 și C2, se aduce în concordanță situația din cartea funciară cu situația din teren a imobilului respectiv .
3. Alte informatii:
	 Documentația tehnică întocmită în vederea promovării unui proiect de hotărâre a Consiliului Local Timișoara pentru actualizarea datelor  imobilului din C.F.428389 Timișoara, Proiect nr.248/2022 întocmit de S.C. TOPO GIS EXPLORE  S.R.L., prin ing. Robescu Dan Ionel, a fost recepționată de O.C.P.I.Timiș conform Procesului verbal de recepție nr. 4828/31.10.2022, lucrarea fiind declarată admisă. 
	A fost eliberat Certificatul de Urbanism nr. 2592/30.08.2022 în scopul ”alocare număr cadastral în vederea diminuării suprafeței și recepționarea de către OCPI Timiș a operațiunii cadastrale.”
4. Concluzii:
	Având în vedere cele prezentate mai sus, considerăm necesară și oportună aprobarea operațiunii de actualizare a datelor cadastrale ale imobilului situat în bv.Revoluției din 1989 nr. 15/A -Colegiul Național Ana Aslan, prin rectificarea suprafeței de la 1569 mp la 1516 mp și notarea în CF 428389 la Partea A-Descrierea imobilului, Observații: ”Școală în regim de înălțime S+P+3E cu suprafața construită la sol de 497 mp și suprafața desfășurată de 2484 mp și C2-garaj cu suprafața construită de 53 mp, conform Proiect nr. 248/2022, întocmit de S.C. TOPO GIS EXPLORE  S.R.L., prin ing. Robescu Dan Ionel, recepționat de O.C.P.I.Timiș conform Procesului verbal de recepție nr. 4828/31.10.2022 și conform Anexei nr.1.35-Plan de amplasament și delimitare a imobilului.

privind actualizarea datelor cadastrale ale imobilului situat în bv.Revoluției din 1989 nr. 15/A -Colegiul Național Ana Aslan
              Având în vedere Referatul de aprobare a proiectului de hotărâre nr. SC2022- 27061 / 09.11.2022 al Primarului Municipiului Timișoara și Proiectul de hotărâre privind actualizarea datelor cadastrale ale imobilului situat în bv.Revoluției din 1989 nr. 15/A -Colegiul Național Ana Aslan, facem următoarele precizări:
	Imobilul situat în bv. Revoluției din 1989 nr. 15/A este înscris în C.F.428389 Timișoara (CF vechi 66847 Timişoara), cu nr. top. 494/2 și suprafața de 1569 mp, proprietatea Municipiului Timișoara-domeniu public în administrarea Consiliului Local al Municipiului Timișoara.
	 DIRECȚIA REVITALIZARE URBANĂ - SERVICIUL REABILITĂRI a solicitat prin adresa nr. SC2022-27061/31.10.2022 actualizarea datelor imobilului menționat mai sus, pentru demararea procedurii de realizare a obiectivului de investiții ”Expertiza+DALI+PT Realizare șarpantă, Reabilitare termică corp școală Colegiu Național Ana Aslan” în vederea finanțării din fonduri europene.
	În urma măsurătorilor efectuate de către S.C.TOPO GIS EXPLORE  S.R.L., prin ing. Robescu Dan Ionel, s-a constatat că suprafața măsurată a terenului respectiv este de 1516 mp, pe teren fiind construite două corpuri de clădire, C1- Școală în regim de înălțime S+P+3E cu suprafața construită la sol de 497 mp și suprafața desfășurată de 2484 mp și C2-garaj cu suprafața construită de 53 mp, atât clădirile, cât și terenul fiind proprietatea Municipiului Timișoara-domeniu public în administrarea Consiliului Local al Municipiului Timișoara.
	Pentru introducerea în cartea funciară a geometriei imobilului conform prevederilor Ordinului nr.700/2014 privind aprobarea Regulamentului de avizare, recepție și înscriere în evidențele de cadastru și carte funciară, a fost necesară întocmirea unei documentaţii de actualizare date imobil.
	Scopul rectificării suprafeței parcelei înscrisă în CF nr. 428389 Timișoara și înscrierea corpurilor de clădire C1 și C2, este aducerea în concordanță a situației din cartea funciară cu situația din teren a imobilului respectiv  .
	Conform prevederilor Ordinului nr.700/2014/ANCPI completat cu Ordinul nr.1340/2015/ANCPI, în vederea înscrierii în sistemul integrat de cadastru și carte funciară, respectiv a înscrierii geometriei în baza de date a ANCPI, a imobilului cu nr. top. 494/2 din CF 428389 Timişoara, este necesară punerea în concordanță a suprafeței din cartea funciară cu suprafața măsurată.
	Documentația tehnică întocmită în vederea promovării unui proiect de hotărâre a Consiliului Local Timișoara pentru actualizarea datelor  imobilului din C.F.428389 Timișoara, Proiect nr.248/2022 întocmit de S.C. TOPO GIS EXPLORE  S.R.L., prin ing. Robescu Dan Ionel, a fost recepționată de O.C.P.I.Timiș conform Procesului verbal de recepție nr. 4828/31.10.2022, lucrarea fiind declarată admisă. 
	Biroul Banca de Date Urbană din cadrul Primăriei Municipiului Timișoara a eliberat Certificatul de Urbanism nr. 2592/30.08.2022 în scopul ”alocare număr cadastral în vederea diminuării suprafeței și recepționarea de către OCPI Timiș a operațiunii cadastrale.”
 	Clădirea în care se desfășoară activitatea Colegiului Național Ana Aslan are nr. de inventar 100071.001 și valoarea 9771093 lei, garajul (magazia) are nr. de inventar 100071.002 și valoarea 22240 lei, iar terenul aferent clădirilor are nr. de inventar 100071.008 și valoarea 3320004 lei.
	Responsabilitatea identificării corecte a planului cadastral (de carte funciară) și a determinărilor topografice, întocmirea planului de amplasament și delimitarea imobilului, respectiv a limitei imobilului dată de punctele de contur, revine persoanei autorizate să execute lucrări de cadastru conform Ordinului nr.700/2014 A.N.C.P.I. privind aprobarea Regulamentului de avizare, recepție și înscriere în evidențele de cadastru și carte funciară, art.29 si art.33, în cazul de față S.C. TOPO GIS EXPLORE SRL.
	În evidențele Serviciului Juridic nu figurează litigii cu privire la terenul respectiv, conform adresei nr. SC2022- 27061 /08.11.2022.
A fost depusă cerere  de revendicare prin notificare conform prevederilor Legii nr. 10/2001, art.21, alin.2,3 privind regimul juridic al unor imobile preluate în mod abuziv în perioada 6 martie 1945-22 decembrie 1989, pentru care a fost emisă Dispoziția nr.3/2003 privind respingerea cererii de restituire în natură și transmiterea notificării spre competentă soluționare la Inspectoratul Școlar Județean Timiș pentru parcela cu nr. top. 494/2, înscrisă în CF 66847 Timișoara. 
Nu figurează cereri privind redobândirea dreptului de proprietate depus în baza O.U.G.nr.94/2000, republicată, modificată şi completată prin O.U.G.nr. 209/2005 privind retrocedarea unor imobile care au aparţinut cultelor religioase din România.
 Nu figurează cereri de revendicare în baza legilor fondului funciar conform adresei Compartimentului Fond Funciar cu nr. SC2019-16457/16.07.2019.
	Propunem spre analiza Comisiilor din cadrul Consiliului Local al Municipiului Timişoara proiectul privind aprobarea operațiunii de actualizare a datelor cadastrale ale imobilului situat în bv.Revoluției din 1989 nr. 15/A -Colegiul Național Ana Aslan, prin rectificarea suprafeței de la 1569 mp la 1516 mp și notarea în CF 428389 la Partea A-Descrierea imobilului, Observații: ”Școală în regim de înălțime S+P+3E cu suprafața construită la sol de 497 mp și suprafața desfășurată de 2484 mp și C2-garaj cu suprafața construită de 53 mp, conform Proiect nr. 248/2022, întocmit de S.C. TOPO GIS EXPLORE  S.R.L., prin ing. Robescu Dan Ionel, recepționat de O.C.P.I.Timiș conform Procesului verbal de recepție nr. 4828/31.10.2022 și conform Anexei nr.1.35-Plan de amplasament și delimitare a imobilului, care fac parte integrantă din prezenta hotărâre și constituie Anexa nr.1, Anexa nr.2 și Anexa nr.3.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

